L’exposició “Reciclant & Art”, del pintor valencià José Vicente Gonzalvo, arriba a la Casa de Cultura
2025-07-24

El color, l’originalitat i la diversitat de materials que caracteritzen les obres del pintor José Vicente Gonzalvo, inundaran el proper mes de setembre la Casa de Cultura de Burjassot, dins de la programació anual de la sala. Després d’exposar en galeries internacionals com la de Madrid, Nova York o París, l’artista valencià exposarà la seua mostra “Reciclant & Art”.

L’exposició, que es podrà visitar del 2 al 13 de setembre, s’inaugurarà el dijous 5 a les 19h i en la mateixa es podrà contemplar la selecció d’obres pictòriques que Gonzalvo ha triat per a mostrar a Burjassot. Aquestes obres destaquen per la seua barreja de materials reciclats i tècniques com l’oli o la pintura acrílica, emmarcades en la tendència de l’Art “Povera”.

Gonzalvo ha sigut guanyador del premi a l’obra més original a “Barcelona Inspira desnudos” i finalista en el Saló Internacional de Vittel (França).